ভারতের সব বিশ্ববিদ্যালয়ের তহবিল বণ্টন ও মান নিয়ন্ত্রণের বিষয়টি দেখভাল করে দেশটির বিশ্ববিদ্যালয় মঞ্জুরি কমিশন (ইউজিসি)। ভারতীয় সংবাদমাধ্যমগুলো জানাচ্ছে, এই সাংবিধানিক নিয়ন্ত্রক প্রতিষ্ঠানটির নিয়ন্ত্রণ নিতে মরিয়া মোদি সরকার। মূলত দেশের পুরো শিক্ষাব্যবস্থাকে নিজেদের ঢঙে ঢেলে সাজাতে চায় বিজেপি। যে আইন ইউজিসিকে এই স্বাধীনতা দিয়েছে, সেই আইনই বদলে ফেলতে চান নরেন্দ্র মোদি। গত জুনে কেন্দ্রীয় সরকার এ–সংক্রান্ত ঘোষণা দেয়।